**Podaci vezani uz oglas za prijam u službu u Jedinstveni upravni odjel na određeno vrijeme na radno mjesto:**
 **Višeg savjetnika za zdravstvo i socijalnu skrb - 1 izvršitelj**

Natječaj je objavljen na internetskoj stranci Hrvatskog zavoda za zapošljavanje od 11. prosinca 2023. godine

**Opis poslova:**

1. brine se o ustrojavanju evidencija korisnika socijalne pomoći, zdravstvene zaštite i drugih oblika pomoći, vodi potrebne evidencije, priprema i predlaže i druge akte radi provedbe zakonskih i drugih propisa s područja socijalne skrbi i zdravstva, a u nadležnosti Općine; daje smjernice za razvoj programa socijalne skrbi, zdravstvene zaštite te posebnih oblika pomoći Općine Viškovo te obavlja poslove realizacije socijalnog i zdravstvenog programa te programa posebnih oblika pomoći, odnosno realizacije programa utvrđenih drugim propisima iz oblasti socijalne skrbi i zdravstvene zaštite; izrađuje izvještaje iz područja zdravstva i socijalne skrbi; rješava po zahtjevima za ortopedska pomagala (nabava i posudba)

2. provjerava i ovjerava financijsku dokumentaciju odsjeka, izrađuje naloge za plaćanje iz svoje nadležnosti (prijevozne karte, električna energija, pričuva, korisnici zajamčene minimalne naknade), prati i izrađuje naloge za javne potrebe (Crveni križ, Dom zdravlja), priprema podatke za izradu JOPPD obrazaca

3. izrađuje ugovore iz svog djelokruga rada

4. vodi upravni postupak i rješava o upravnim stvarima iz svoje nadležnosti

5. rješava prava hrvatskih branitelja sukladno općim aktima

6. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti

7. izvršava naloge pročelnika i voditelja odsjeka koji se odnose na službu

**Osnovna bruto plaća: 1.965,918 eura**

Provjera znanja i sposobnosti obuhvaća:

- pisano testiranje, provjeru rada na računalu i intervju.

Najmanje pet dana prije održavanja prethodne provjere znanja i sposobnosti objavit će se putem internet stranice i oglasne ploče Općine Viškovo vrijeme održavanja prethodne provjere znanja i sposobnosti. Kandidati koji ispunjavaju formalne uvjete iz oglasa biti će pozvani na pisano testiranje, provjeru rada na računalu i intervju putem e-maila navedenog na prijavi na oglas. Intervju se provodi samo s kandidatima koji su ostvarili najmanje 50% bodova iz svakog dijela prethodne provjere znanja i sposobnosti kandidata na provedenom testiranju i provjeri rada na računalu.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, te područje socijalne skrbi i zdravstva.

Pravni i drugi izvori provjere znanja:

Zakon o općem upravnom postupku (Narodne novine br. 47/09, 110/21), Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19), Uredba o uredskom poslovanju (Narodne novine br. 75/21), Odluka o posebnim oblicima pomoći („Službene novine Općine Viškovo“ broj: 4/22, 18/22.)

Odluka o pravu na jednokratnu godišnju novčanu pomoć starijim osobama („Službene novine Općine Viškovo“ broj 10/20., 13/20, 2/23)

Odluka o socijalnoj skrbi (“Službene novine Primorsko – goranske županije“ broj 52/11. i „Službene novine Općine Viškovo“ broj 12/16., 5/17., 16/17., 2/19., 17/19., 4/20., 19/21., 7/22. i 18/22)

Odluka o sufinanciranju nabave radnih bilježnica za učenike osnovnih škola („Službene novine Općine Viškovo“ broj 8/20.)

Odluka o sufinanciranju redovitog programa predškolskog odgoja i obrazovanja u Općini Viškovo („Službene novine Općine Viškovo“ broj: 12/18., 17/19., 7/20., 9/23)

Odluka o uvjetima i načinu sufinanciranja djelatnosti dadilja („Službene novine Općine Viškovo“ broj: 14/19., 7/20., 9/23)

Odluka o sufinanciranju posebnog programa predškolskog odgoja i obrazovanja u zdravstvenim ustanovama koje provode posebni program predškolskog odgoja i obrazovanja za djecu s teškoćama u razvoju („Službene novine Općine Viškovo“ broj: 12/18., 17/19., 7/20., 9/23)

Dostaviti:

1. Internetska stranica Općine Viškovo

2. Pismohrana